  Туспуктэм: Константин Вознесенских Наталия Сильвестрова 2023-тӥ арлэн куатетӥ арняяз, 6-12 тулыспалэ, пуэд но паласькись лек вирус инфекциос вӧлмемен сэрен Эгра ёросысь кык школаез, Сарапулысь школаез, Сарапул ёросысь школа-интернатэз, Можга ёросысь нылпи садэз ворсазы. Со сярысь Роспотребнадзорлэн элькунъя управлениезлэн пресс-службаез ивортӥз. Со сяна, 71 школаысь 182 классъёсты но 60 нылпи садысь 82 группаосты ворсазы. Кылем арня ӵоже элькунысь эмъюртъёсы 16 сюрс 942 адями кынман висёнъёсын вазиськиз, со пӧлын 14 аресозь 10 сюрс 2 пиналъёс. Тужгес трос висисьёс 6 аресозь пианлъёс пӧлын: 2 аресозь – 1 сюрс 403 адями, 3-6 аресъемъёс пӧлын – 3 сюрс 105. 397 учырын лабораториос пуэд вирусъёсты шараязы. Паласькись лек вирус инфекциосын но пуэдэн висисьёслэн лыдзы тужгес трос вал Вотка но Шаркан ёросъёсын, Глазкарын но Сарапулын. Тодэ вайытом, арня азьвыл Удмуртиын 16 сюрс 473 адями паласькись лек вирус инфекциосын эмъюрттэтлы вазиськиз вал, 450 учырын пуэд вирусъёты шараязы. Тегъёс: Тазалык школаос нылписад висён Удмуртия  